ประกาศธนาคารแห่งประเทศไทยที่ สนส. 92/2551เรื่อง หลักเกณฑ์การคํานวณมูลค่าเทียบเท่าสินทรัพย์ในงบดุลสําหรับสัญญาอนุพันธ์นอกตลาด-----------------------------------อื่นๆ - 1. เหตุผลในการออกประกาศ ตามที่ธนาคารแห่งประเทศไทยได้ออกประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุนสําหรับธนาคารพาณิชย์ ซึ่งกําหนดให้ดังธนาคารพาณิชย์ต้องดํารงเงินกองทุนเป็นอัตราส่วนกับสินทรัพย์เสี่ยงด้านเครดิต ด้านตลาด และด้านปฏิบัติการไม่ต่ํากว่าระดับที่ธนาคารแห่งประเทศไทยกําหนด นั้น ธนาคารแห่งประเทศไทยจึงกําหนดแนวทางการคํานวณมูลค่าเทียบเท่าสินทรัพย์ในงบดุลสําหรับสัญญาอนุพันธ์นอกตลาดตามประกาศฉบับนี้ เพื่อให้ธนาคารพาณิชย์ได้ตระหนักถึงความเสี่ยงด้านเครดิตของคู่สัญญาที่เกิดจากสัญญาอนุพันธ์นอกตลาด และใช้เป็นหลักเกณฑ์การคํานวณมูลค่าเทียบเท่าสินทรัพย์ในงบดุล โดยหลักเกณฑ์การคํานวณมูลค่าเทียบเท่าสินทรัพย์ในงบดุลสําหรับสัญญาอนุพันธ์นอกตลาดฉบับนี้ ธนาคารแห่งประเทศไทยได้อ้างอิงแนวทางจากส่วนหนึ่งของ Annex 4 - Treatment of Counterparty Credit Risk and Cross-Product Netting ในInternational Convergence of Capital Measurement and Capital Standards - A Revised Framework (Comprehensive version: June 2006) ของ Basel Committee on Banking Supervision (BCBS) ธนาคารพาณิชย์จะต้องนํามูลค่าเทียบเท่าสินทรัพย์ในงบดุลที่คํานวณได้ตามประกาศฉบับนี้ไปใช้ประกอบการคํานวณสินทรัพย์เสี่ยงด้านเครดิตตามวิธีที่ธนาคารพาณิชย์เลือกใช้ ซึ่งมีวิธีการคํานวณและรายละเอียดที่เกี่ยวข้องตามประกาศธนาคารแห่งประเทศไทยต่อไปนี้ (1) ประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Standardised Approach (วิธี SA) และ (2) ประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Internal Ratings-Based Approach (วิธี IRB)อื่นๆ - 2. อํานาจตามกฎหมาย อาศัยอํานาจตามความในมาตรา 29 มาตรา 30 และมาตรา 32 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกหลักเกณฑ์การคํานวณมูลค่าเทียบเท่าสินทรัพย์ในงบดุลสําหรับสัญญาอนุพันธ์นอกตลาด และให้ธนาคารพาณิชย์ทุกธนาคารถือปฏิบัติตามหลักเกณฑ์ที่กําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกธนาคารอื่นๆ - 4. ประกาศและหนังสือเวียนที่ยกเลิกอื่นๆ - 5. เนื้อหา 5.1 คําจํากัดความ ในประกาศฉบับนี้ "ความเสี่ยงด้านเครดิตของคู่สัญญา (Counterparty credit risk)" หมายความว่าความเสี่ยงที่จะเกิดความเสียหายอันเนื่องมาจากคู่สัญญาไม่ปฏิบัติตามข้อตกลงที่กําหนดไว้ในสัญญา เช่น ไม่ส่งมอบตราสารทางการเงินหรือไม่ชดเชยความเสียหายตามที่ได้ตกลงกันไว้ เป็นต้นทั้งนี้ ความเสียหายจากความเสี่ยงประเภทนี้มีโอกาสที่จะเกิดขึ้นกับคู่สัญญาทั้งสองฝ่ายที่อาจไม่สามารถปฏิบัติตามข้อตกลงที่กําหนดไว้ในสัญญาได้ ซึ่งแตกต่างจากความเสี่ยงด้านเครดิตโดยทั่วไปที่ความเสียหายจะมีโอกาสเกิดขึ้นกับคู่สัญญาฝ่ายเดียว เช่น ผู้ให้สินเชื่อจะได้รับความเสียหายหากลูกหนี้ผิดนัดชําระหนี้เท่านั้น โดยลูกหนี้จะไม่ได้รับความเสียหายหากผู้ให้สินเชื่อมีปัญหา เป็นต้น "มูลค่าเทียบเท่าสินทรัพย์ในงบดุล (Credit equivalent amount)" หมายความว่า มูลค่าที่คํานวณได้จากการแปลงจํานวนเงินตามสัญญา (Notional amount) ของสัญญาอนุพันธ์นอกตลาด (ซึ่งจัดเป็นรายการนอกงบดุล) ตามวิธีการที่ธนาคารแห่งประเทศไทยกําหนดไว้ในประกาศฉบับนี้ "สัญญาอนุพันธ์นอกตลาด (OTC derivatives)" หมายความว่า สัญญาอนุพันธ์ที่คู่สัญญาตกลงซื้อขายนอกตลาดที่ได้รับการรับรอง (Exchange)' "สัญญายินยอมให้หักกลบลบหนี้ระหว่างกันที่มีเงื่อนไขครบถ้วน (Netting agreement)" หมายความว่า สัญญาที่เกิดจากข้อตกลงร่วมกันของคู่สัญญาที่อนุญาตให้มีการหักกลบลบหนี้ภายในกลุ่มของสัญญาอนุพันธ์นอกตลาดที่อยู่ภายใต้คู่สัญญาเดียวกันและชําระราคาเป็นยอดสุทธิยอดเดียวในกรณีที่ฝ่ายใดฝ่ายหนึ่งผิดสัญญา โดย Netting agreement นี้จะต้องมีคุณสมบัติครบถ้วนตามที่ธนาคารแห่งประเทศไทยกําหนดไว้ในเอกสารแนบ 1 "จํานวนเงินตามสัญญา (Notional amount)" หมายความว่า จํานวนเงินตามสัญญาของสัญญาอนุพันธ์นอกตลาด ทั้งนี้ สําหรับสัญญาอนุพันธ์นอกตลาดซึ่งมีการพัฒนาจากสัญญาอนุพันธ์นอกตลาดพื้นฐานย่อย ๆ หรือมีการ Leverage จํานวนเงินตามสัญญาหรือมีการแลกเปลี่ยนจํานวนเงินตามสัญญาหลายครั้ง (Structured product) ให้ธนาคารพาณิชย์ใช้ Effective notional amount แทนจํานวนเงินตามสัญญา (Notional amount) ของสัญญาอนุพันธ์นอกตลาดสําหรับคํานวณมูลค่าเทียบเท่าสินทรัพย์ในงบดุล อนึ่ง จํานวนเงินตามสัญญา (Notional amount) ของสัญญา Digital option เมื่อคูณกับค่าแปลงสภาพที่เกี่ยวข้องแล้ว จะไม่เกินค่า Payoff ของสัญญา Digital option นั้น ในกรณีที่ใช้วิธี OEM และจะไม่เกินค่า Payoff ของสัญญา Digital option นั้นหักด้วยมูลค่าจากการวัดมูลค่ายุติธรรม (Mark to market) ในกรณีที่ใช้วิธี CEM "Effective notional amount" หมายความว่า ยอดรวมของจํานวนเงินตามสัญญาสําหรับทุกธุรกรรมย่อยที่ธนาคารพาณิชย์ทํากับคู่สัญญา ภายใต้สถานการณ์ที่เป็นประโยชน์กับธนาคารพาณิชย์มากที่สุด เว้นแต่ธนาคารแห่งประเทศไทยจะกําหนดไว้เป็นอย่างอื่น 5.2 หลักการ ธนาคารพาณิชย์ที่มีฐานะในสัญญาอนุพันธ์นอกตลาดจะมีความเสี่ยงด้านเครดิตของคู่สัญญา (Counterparty credit risk exposure) ซึ่งเป็นความเสี่ยงที่คู่สัญญาของธนาคารพาณิชย์ไม่สามารถปฏิบัติตามสัญญาที่ได้ตกลงกันไว้ ดังนั้น เพื่อให้มีเงินกองทุนเพียงพอรองรับความเสียหายที่อาจเกิดขึ้นจากความเสี่ยงประเภทนี้ ธนาคารแห่งประเทศไทยจึงกําหนดให้ธนาคารพาณิชย์คํานวณมูลค่าเทียบเท่าสินทรัพย์ในงบดุลตามวิธีการที่กําหนดในประกาศฉบับนี้ เพื่อนําไปคํานวณหาสินทรัพย์เสี่ยงด้านเครดิตที่เกิดจากคู่สัญญา ตามประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Standardised Approach (วิธี SA) และประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Internal Ratings-Based Approach (วิธี IRB) ธนาคารแห่งประเทศไทยกําหนดวิธีการคํานวณมูลค่าเทียบเท่าสินทรัพย์ในงบดุลสําหรับสัญญาอนุพันธ์นอกตลาดไว้ 2 วิธี ได้แก่ (1) Original exposure method (วิธี OEM) และ (2) Current exposure method (วิธี CEM) ทั้งนี้ วิธี OEM และวิธี CEM มีพื้นฐานการคํานวณที่คล้ายกัน กล่าวคือ ธนาคารพาณิชย์ต้องคํานวณมูลค่าเทียบเท่าสินทรัพย์ในงบดุลจากจํานวนเงินตามสัญญา (Notional! amount) ของสัญญาอนุพันธ์นอกตลาด โดยปฏิบัติตามขั้นตอนและใช้ค่าแปลงสุภาพที่แต่ละวิธีกําหนดไว้ อย่างไรก็ดี วิธี CEM เป็นวิธีที่สะท้อนความเสี่ยงด้านเครดิตของคู่สัญญาได้ดีกว่า เนื่องจากธนาคารพาณิชย์ต้องพิจารณาความเสี่ยงจากการผันแปรของมูลค่าธุรกรรมที่อาจเกิดขึ้นในอนาคตซึ่งเป็นผลจากปัจจัยทางด้านตลาดจากมุมมองของตลาดในปัจจุบันร่วมด้วย 5.3 สัญญาอนุพันธ์นอกตลาดที่ต้องนํามาคํานวณมูลค่าเทียบท่าสินทรัพย์ในงบดุล ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลตามประกาศฉบับนี้สําหรับสัญญาอนุพันธ์นอกตลาดตามประเภทที่ธนาคารแห่งประเทศไทยกําหนด (รายละเอียดปรากฏตามเอกสารแนบ 2) ทั้งนี้ ไม่รวมถึงธุรกรรมประเภท Repo-style transaction" 5.4 หลักเกณฑ์การคํานวณมูลค่าเทียบเท่าสินทรัพย์ในงบดุลสําหรับสัญญาอนุพันธ์นอกตลาด และข้อกําหนดที่เกี่ยวข้อง 5.4.1 การคํานวณมูลค่าเทียบเท่าสินทรัพย์ในงบดุลสําหรับการทําสัญญาอนุพันธ์นอกตลาดกับคู่สัญญาแต่ละราย แบ่งได้ 2 วิธี คือ (1) Original exposure method (วิธี OEM) เป็นวิธีการคํานวณมูลค่าเทียบเท่าสินทรัพย์ในงบดุลสําหรับการทําสัญญาอนุพันธ์นอกตลาด โดยการคูณจํานวนเงินตามสัญญา (Notional amount) ด้วยค่าแปลงสภาพที่เกี่ยวข้องโดยตรง (วิธีการคํานวณตามที่กําหนดไว้ในข้อ 5.5) (2) Current exposure method (วิธี CEM) เป็นวิธีการคํานวณมูลค่าเทียบเท่าสินทรัพย์ในงบดุลสําหรับการทําสัญญาอนุพันธ์นอกตลาด โดยพิจารณาจากมูลค่ายุติธรรมในปัจจุบัน (Replacement cost : RC) และมูลค่าความเสี่ยงที่คาดว่าจะเกิดขึ้นในอนาคต (Add-ons) ทั้งนี้ มูลค่ายุติธรรมในปัจจุบันของสัญญาอนุพันธ์นอกตลาดเป็นมูลค่าจากการ Mark to market ส่วนมูลค่าความเสี่ยงที่คาดว่าจะเกิดขึ้นในอนาคตนั้น เป็นมูลค่าจากการประมาณการซึ่งจะสะท้อนให้เห็นถึงความเสี่ยงที่อาจเกิดขึ้นตลอดอายุสัญญาที่เหลือ (วิธีการคํานวณตามที่กําหนดไว้ในข้อ 5.6) อนึ่ง ให้ธนาคารพาณิชย์คํานวณมูลค่าความเสี่ยงที่คาดว่าจะเกิดขึ้นในอนาคตสําหรับอนุพันธ์ด้านเครดิตตามแนวทางที่ธนาคารแห่งประเทศไทยกําหนดไว้ในเอกสารแนบ 3' โดยให้จํานวนเงินตามสัญญา (Notional amount) ของอนุพันธ์ด้านเครดิตมีความหมายเดียวกับ (2.1) "มูลค่าที่ตราไว้" หรือ "จํานวนเงินสูงสุดที่จะได้รับชดเชย" แล้วแต่กรณี สําหรับอนุพันธ์ด้านเครดิตประเภท Credit default swaps (CDS) First to default swaps (FTDS) และ Proportionate CDS หรือ (2.2) "มูลค่ายุติธรรมของสินทรัพย์อ้างอิง ณ วันเริ่มข้อตกลง Total rate of return swaps (TRORS)" หรือ "มูลค่ายุติธรรมของสินทรัพย์อ้างอิงจากการชําระราคาครั้งก่อนหน้า" แล้วแต่กรณี สําหรับอนุพันธ์ด้านเครดิตประเกท TRORS ในกรณีของธุรกรรมซับซ้อนที่ไม่สามารถนําวิธีการคํานวณมูลค่าเทียบเท่าสินทรัพย์ในงบดุลทั้ง 2 วิธี ดังกล่าวมาปรับใช้ได้อย่างเหมาะสม ให้ธนาคารพาณิชย์หารือธนาคารแห่งประเทศไทย เพื่อกําหนดวิธีการคํานวณที่เหมาะสมต่อไป 5.4.2 ให้ธนาคารพาณิชย์ที่ต้องดํารงเงินกองทุนสําหรับความเสี่ยงด้านตลาดคํานวณมูลค่าเทียบเท่าสินทรัพย์ในงบดุลโดยใช้วิธี CEM กับคู่สัญญาทุกราย 5.4.3 ภายใต้บังคับหลักเกณฑ์ข้อ 5.4.2 ให้ธนาคารพาณิชย์ที่ไม่ต้องดํารงเงินกองทุนสําหรับความเสี่ยงด้านตลาด และเลือกใช้ Standardised Approach (วิธี SA) ในการคํานวณสินทรัพย์เสี่ยงด้านเครดิต เลือกใช้วิธี OEM หรือวิธี CEM ในการคํานวณมูลค่าเทียบเท่าสินทรัพย์ในงบดุล กับคู่สัญญาแต่ละราย ยกเว้น ในกรณีที่ธนาคารพาณิชย์มีการทําสัญญาอนุพันธ์นอกตลาดที่นอกเหนือจากอนุพันธ์ด้านอัตราแลกเปลี่ยนและอัตราดอกเบี้ยกับคู่สัญญารายใดให้ธนาคารพาณิชย์คํานวณมูลค่าเทียบเท่าสินทรัพย์ในงบดุลโดยใช้วิธี CEM กับคู่สัญญารายนั้นทันที 5.4.4 ภายใต้บังคับหลักเกณฑ์ข้อ 5.4.2 ให้ธนาคารพาณิชย์ที่ไม่ต้องดํารงเงินกองทุนสําหรับความเสี่ยงด้านตลาด และเลือกใช้ Internal Ratings-Based Approach (วิธี IRB) ในการคํานวณสินทรัพย์เสี่ยงด้านเครคิต คํานวณมูลค่าเทียบเท่าสินทรัพย์ในงบดุล โดยจําแนกเป็นพอร์ตสินทรัพย์ ดังต่อไปนี้ (1) พอร์ตสินทรัพย์ที่ใช้วิธี SA (พอร์ตสินทรัพย์ที่ไม่มีนัยสําคัญ) ธนาคารพาณิชย์สามารถเลือกใช้วิธี OEM หรือวิธี CEM ในการคํานวณมูลค่าเทียบเท่าสินทรัพย์ในงบดุล กับคู่สัญญาแต่ละราย ยกเว้น ในกรณีที่ธนาคารพาณิชย์มีการทําสัญญาอนุพันธ์นอกตลาดที่นอกเหนือจากอนุพันธ์ด้านอัตราแลกเปลี่ยนและอัตราดอกเบี้ยกับคู่สัญญารายใด ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลโดยใช้วิธี CEM กับคู่สัญญารายนั้นทันที (2) พอร์ตสินทรัพย์ที่ใช้วิธี IRB ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลโดยใช้วิธี CEM กับคู่สัญญาทุกราย 5.4.5 ในการคํานวณมูลค่าเทียบเท่าสินทรัพย์ในงบดุลและการรายงานข้อมูลแก่ธนาคารแห่งประเทศไทย ให้ธนาคารพาณิชย์แปลงจํานวนเงินตามสัญญาที่เกี่ยวข้องกับเงินสกุลต่างประเทศ โดยวิธีดังนี้ (1) กรณีสัญญาอนุพันธ์นอกตลาดที่เกี่ยวข้องกับเงินสกุลต่างประเทศสกุลเดียว ให้ธนาคารพาณิชย์ใช้จํานวนเงินสกุลต่างประเทศตามสัญญาคูณด้วยอัตราแลกเปลี่ยนปัจจุบัน ณ วันที่รายงาน (2) กรณีสัญญาอนุพันธ์นอกตลาดที่เกี่ยวข้องกับเงินสกุลต่างประเทศมากกว่า 1 สกุล ให้ธนาคารพาณิชย์ใช้จํานวนเงินสกุลต่างประเทศตามสัญญาด้านซื้อ คูณด้วยอัตราแลกเปลี่ยนปัจจุบัน ณ วันที่รายงาน ทั้งนี้ ให้ธนาคารพาณิชย์ใช้อัตราแลกเปลี่ยนปัจจุบันในวันที่รายงานตามแลกเปลี่ยนที่กําหนดในประกาศธนาคารแห่งประเทศไทยว่าด้วยข้อกําหนดเกี่ยวกับบัญชีของสถาบันการเงิน 5.5 Original exposure method วิธี OEM) 5.5.1 โดยปกติหากมีการลงนามใน Netting agreement กับคู่สัญญารายใดสัญญาอนุพันธ์ทุกสัญญาที่ทํากับคู่สัญญารายดังกล่าวก็จะถูกนํามาหักกลบลบหนี้เพื่อชําระราคาเป็นยอดเจียวในกรณีที่มีฝ่ายใดฝ่ายหนึ่งผิดสัญญา ซึ่งในกรณีเช่นนี้ให้ใช้วิธี OEM กรณีที่มี Netting ในการคํานวณมูลค่าเทียบเท่าสินทรัพย์ในงบดุลของรายการสัญญาอนุพันธ์ดังกล่าว อย่างไรก็ดีมีบางกรณีที่แม้ลงนามใน Netting agreement แล้ว แต่มีสัญญาบางส่วนที่ดคู่สัญญาทั้ง 2 ฝ่ายตกลงกันที่จะไม่รวมอยู่ใน Netting agreement ในกรณีเช่นนี้ ให้ธนาคารพาณิชย์จําแนกสัญญาอนุพันธ์นอกตลาดที่ทํากับคู่สัญญาแต่ละรายออกเป็นสองกรณี ได้แก่ (1) กรณีที่ไม่มี Netting agreement และ (2) กรณีที่มี Netting agreement 5.5.2 ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลในกรณีที่ไม่มี Netting agreement ละกรณีที่มี Netting agreement โดยคูณจํานวนเงินตามสัญญา (Notional amount) ด้วยค่าแปลงสภาพที่เกี่ยวข้องตามที่ธนาคารแห่งประเทศไทยกําหนดในเอกสารแนบ 4 ตารางที่ 1 และ 2 ตามสูตรการคํานวณต่อไปนี้![](data:image/png;base64,iVBORw0KGgoAAAANSUhEUgAAAbUAAABaCAIAAACwrV9pAAAAAXNSR0IArs4c6QAAAAlwSFlzAAASdAAAEnQB3mYfeAAAEGJJREFUeF7tXTtWIzsQ7XlrMQRzWIFZgZmEiJTMDoeEbMLJSHAIGSkRydgrgBVwJhh7L376dutT+nW3Tdt9HYGtlkq3Slelkrr0bbfbVfgAASAABICAh8B/wAQIAAEgAARIBMCPMAwgAASAAI0A+BGWAQSAABAAPxbawHa9uPzGP5fLLXt0u15emv8X1obiQAAIHB0C8B9plW2Xi9u365fd5nFafbz+WS8XD9WP93f5/93D+ugUDYGBABAoRgD8SEM2+fn0/jSbyB8/7t7On+r/ijHGA0AACBwnAuDHqN62f14/qmr6eD9TxTZ/+f/fz45T25AaCACBEgTAj1G0BB3Of/1UjmS1fntm9HjzQ/9fAjXKAgEgcGQIgB9jCpN02HiL23+frPjFOejxyMwc4gKBVgiAHyOwuXQoV9vza73YboU4HgICQOBYEAA/hjVF0yF3J/nRH3nqBx8gAAROFwHwY1i33l7M5McNP91z9o0f/Xmvg5Knax3oGRAYNwLfkJ9i3AaA3gMBIBBEAP4jjAMIAAEgQCMAfoRlAAEgAATAj7ABIAAEgEAJAvAfS9BCWSAABMaEAPhxTNpGX4EAEChBAPxYghbKAgEgMCYExsqP26XM5bivzwIZ0MY0jNDXE0VgrPx4oupEt4AAEOgRgbHy4+Tn+2pu4jh93LCj8l0+m9V82qNmUBUQAAJfjcBY+ZHhPnsyGZK9NthxTTyZPTmc+9XKRftAAAh0QmDE/MgZkl+XUH+erzoyJKvx3qywk2bwMBAAAl+NwKj5saqcZfbzVdesPCKFBT5AAAicBAIj50dimX3bLW8ZCPIkxgU6AQQ4AuBHd5ndNRA5Ob+AaQEBIHASCCC/mVQjOw95dseSg6vPfLV7Qpbwk7BwdAIItEcA/qPErvdAZHuV4EkgAAQGggD4sVaEvZv9cdcxEDkQBUMMIAAEWiOA9bUFHZbZrS0JDwKB00MA/OjqdL34dsVudUUg8vSMHT0CAoUIYH3tAma/VtP9RGShQlAcCACBwSAAfvRV4QYiu754OBhlQxAgAASKEAA/UnB5u9mdXzx0W9mul+wK7a5v6xSp+iQKs+hH/QF6J6HSr+4Ev8v+crHe0tfZuxlrNjwNzdR6R479O5+vVHob643lYNfY+cHwR6WF6J4xp0u2nfSzfef3qVuUEE7njxpT9YsFrY+OLU8U4XTn4iVUU3tto72MR2I/7Tt4iCcPr+LN6pExi0EZglfcQdD0Pad8Dhs5Vkx0XGXeYiPSy+FVmbrYsA7IkbvRbLjS+RbMVmqp3AHEuiQBiI2sepwPnSB3Nvq9iMtUIfGhs6kZLVLNqQxqvUgSGYRKin0305YGlHgDZe+2vTrsc4dVsU79N63ZsE4GSBpZSXk9ZLyK6C4GO669Ftuza/hRt+OZnfzB+jpYdqc4JWK7hhs01AFozGF2Op6uQ1L2PdbtODqEKtoMK9FIRIrD+xZFvUijWFTdSRYekIo1I7mDR3sK3gpWjrlpbvmgtYqGXTOP2baiSNOL1PwYYbzdjteZy4+SIINEomQe+Ag0VdbfsjZjXEvw5jLRbmCJ3XVWOXb364hs56uod0AqjgRDPFrhcJWW14s8YlTEmYjUjceQih8LQzpRNo0ZRS3yMRl5P4HILJvlTTFNB9RBTohlYzArAlJW5YFLZ+F4YJkG1dyQVFzIKzF2DGGc4XWUqMfxaiU/agbIXT+25UeD0Y+JIPsIRGapURTiSqDtqv45oHCxtVYHwFn024py2jRvxsn1gsKMt4a91Hgru+aaiaYK47uQidnReC77SgSzvfJZQFpRdWtfgKy56ZIhswzG2368UZAI5tetZkAk6/ZR9ui/BM++VKw7ojYkXDmb8GD8TpJSmigtb1BXkrnybLvmQq0YwY/FcpEPpN1Zq0QZQQY1H9hC77oI9Rio4zI7a1Qb/iFFkOK7UMfk1k1DiTrq427JpQSJT5WpVlirIgZvjnL3Wh7ClP1q9d1AXnfLzIZNNC4sXs20zLZdCZnNIRaOI7eByAt46263wrObihuS57pkBOiuOZuRkCClAziP5OqaC0wOkzw30IJP8GPecwZlEPyo5pTkxnVdoIyUv5wfG5RSWyyUc5e3KDT9Q9+4IqtrkjTINpOCRAokW2E2oLyqekwJW5V+bDRq4DqKobGVlN/yHGWk37ZJp+Zsmflzav81bLrFELn+sVVBtmyWySUhShZQa0q9Q2IRpIRBzIAJH+QQ9Kioy5BE8hAtWl7HLc+C82M9Lyad1MbvDl0ikNq4Nn4vI8iSGMK+yjYORKl7mprSmyiHO380LQVX1yGXimg0bSFBSQta0XPJ/JERlKFxqu6AREWt0fourFkNNS6zqV0lMz+r10QrAtIVCU0CHa8hB0/LdaeByTJG81H5AFOkgDSTJQ5Ij/4akpYxs+OmErq9P2OyXcrDW7+xrA/z6ybrrL6J4PltHVgkD+3rzV+ZQXf6+PJzUiLc9t9nurgoNP1+pkoqeD5e/8iD/QK/5uemPvGDDa3Z2MffTfOv7AFViyqjJL04d/tX0kqlanm+e73ZNHmGqbrXDzwr8fTx3s5GrIp6giopfPF8eAtrNmU2tKsE+fi4+PU0czBxpWsDkd2TULfz8ayq9ioOmujZd+4Ofb4tbu+qR0OhMZvWJp+jKl5PaXnRtsbLCCJJL8KgmUbIoG07/ZDdrT7/8YHX1/pauaHB8Dt1FikUI9uX/9etXj0BZM6f/gQcn3klGGblloMdXF2HXA4qNJN0H4MFSlqJbi9RPQwcZPJXSUn5zeCZnMncHYSUf+w8EVkwZ5+so8yc7kncfXR7U7t1yZhCUQFilGhLLFg2HdB9tKQSAR3yLvts4zH11c1/tIiXvbS8C91KsP3zytwEdrVL8/Ys+0vdaFC7SGkf68tKsMSQMuvZfLWnixfEvG9NfNrBFhOZ+JmYjMNOi/J2jWekFgKzq4A25HyUtKJcXUZONz9Mj0vWYTldqjm7HCsUchOTvlFtH6U16yYdmZXLYfsjCkZHGWUQkT0JVaG+T+PJPKrWKs4YWvNf2cumUnewtLyQljITzkLvpJj5xmNAIfhROZTKo8wAqrSI1Bq5ccmryiBIMy+BxbGBf/rNXbBd3orLadjEtCd2lEsFZ8VmLLGpnzl0oRVZQ1L1gj1j6RXipaJWapls2iNWN4Gww3b5W0xFHVbXpTWHZKbYRlGQI10ZRGquoCYQv9u66iSekQmuHrEFEYrmGREE0SvO0sG/t/JhyKkm23Rc3V+oHZUMnsroLKcyO9+NsCgvxsSrml2L0G8/DWfI1qrIeiEd3fmKnpjSlVoRDbK4hMh1pGqCfHhg7qP3c6xhYlAl4y9lBmfSsyW477hyIieohixYycCh537G5gIPiMKa9dThOuikyxFyTQPaoNiNjMQuVFpmb5GQjWcNUTjo10LFbOX0+SjOolqh7LTV77mEnqe81Qc9wOQWQCT0Tj4m19dxgmRrS5fxIl1XPG2UEAYfGNyKOZIEOXsqCx62ZTK/Y2tlt10W1uk7XwPLZ02Qz8/Mo8oNdfM+KJKxVkR6e6np43qxMG/7Lhz5dCvaFSPXpKR5ykC4/DBb+81esOR/BniiZJbIrZmWmV7mF/ohlCL8MIbotsoOYzj8EhI5srPw7F3F3Deo2HbkTNxanL+VGrV434OqSsszYeg5MMRMBbZtVqzij5Ofv6Qjd/fgbSYrno5QovkTQY8i7hQY3BqXJEFmNt9zMR127LqwltNAeP4Nbk7rmYs9TXKLws+pWXE6TemKNLbyIgljo9pelG6XC5YUT+JZ0gq9/LSNmaXcWzI7cyZHlhPz8uz15uX+OycE3d2aw22nS4gX1HZZzdq5pZfMDjFZfkgDUglESmxl86Lbdxe/7s8r7jergaIgqh1vRzYSzxqOFiq2oGRmzwNUwvrVYQ21h62mMi4dnS9R16NWhj6jyiHlGXNp+Tpg7E4ntE2Ebdsrb7vYxtF9nT3LyMlWv8tJbqx6EUX/CLD+xk/HoRpujgW12Bcu8ymLS7fYtgu1Edz/5Q80G9XE+1pJIfSOrDqeF05m1xzfVDZB78CK07/8TUVrFzC7FbqnxuYhP1mszxK6h8LE98Z5ZFlWgmpsK/riebiX1KxfkHAskN7qbr51pciGiH4TJw6RI1ugcCcVNxhSg9LRCrlFbGvB38KOZzUrKd90NPaepyFPWG2u6Vhqt/I/8nccnByWbB6301h6GqD4Wg0t70ikrWS/qoLzA8VkV/xAh/M8RFvBcyU2CsQkkT6XILRW64ExSijpqPkeNFWm5mKqhrxWIieE1CvHtkE3r/gabepXEp03yKPieZjn11x22KaWoslmqNvOg0iSvdKYqSydPdVM1FqMZ/06J20GORjqmcjJUhrQSmxg2S+i81VBPCluXnmXOLJoI6fjvCv2QMX9hYE1mr7GkBFWP1vW6urY3urrOZKA6oAAEGAhdRF1YowrdzB6PP94Quj2FXY0IVEh3ufficDNCcGIrgCB40JAHi0z3o8DP/oKbE47Fr5GmLAFeXPsx90tGPK4Rg2kHQcCcuBbbw+DH13Vdz/tGDYmeXMse42o3hkeh+Ghl0Bg6AjI+BeLeFtHA8GPtt76OO0YswT2+hM/E/B8dXa5WOrjM0M3HcgHBE4ZAXbU7ZK97FyxncN3Z7MB/Ggofh9hR9+uJjP2iuhmdVO9XmGlfcrDDn07CgTWi9vfnxerDeNG/71t7F/XOlQbzM3e1VFoF0ICASCwNwTgPypoeww7ylwakbc79qZNVAwEgECfCIAfBZp9hh0DuWP61BrqAgJA4BAIgB9FTgSROqXrS9ZKX36OgEMoEm0AASDQOwLgx75PO+pkpnnvzfeuUFQIBIBAbwiMnR97DDtKnfj5i3rTFSoCAkDgsAiMmx/7DDsyvfFMVSrJaVGyxsOqHK0BASCQicCIz/fo8zyZSBUWQx6KQsBQHAgMD4HR+o867Dg8lUAiIAAEBoLASPlRhx33poXSey72JggqBgJAoDUCI+XH1njhQSAABMaDwIjjj+NRMnoKBIBAKwTgP7aCDQ8BASAwAgTAjyNQMroIBIBAKwTAj61gw0NAAAiMAAHwo1AyOwuJlDsjMHd0EQgUIQB+FHCJnBLdzuSIJMSpW9OLdIPCQAAIfC0C4EeB/+yJ3XxrXTxRoBb2WiHPz371zDgWHyAABE4HAfBjN11yr/H2rbp+YRe+d6sJTwMBIDA0BEbPjzLZN/u0WxpPZvcv7N6K2WRyPjTVQh4gAAQ6IjB6fmQra34rdTW9+THRWMrdmsjHvDthUj/WURV4HAgAgYEhMHp+1Pq4OG94jl3CysKRkY9zCeTAdApxgAAQ6AcB8KPMaNtt77ofXaAWIAAEhoUA+FFcp2WuroelIEgDBIDAlyEwen7c/nllx3LM1bU+LZ4Zf/wy1aFhIAAE9ozA6PlRnAyfX89MnBF/3LPVoXogcBwIjJ0fm8uq2aZ1uyM+QtFbeS/Xx9/N9jgUDymBABBIIjD6/I/sgPctf/NlOl+9PM3Kz+rQt9iwq7Tbvo2TVBkKAAEgcCAERs+PB8IZzQABIHB8CIx9fX18GoPEQAAIHAqB/wFwWFVp5d3HEAAAAABJRU5ErkJggg==) โดย ![](data:image/png;base64,iVBORw0KGgoAAAANSUhEUgAAAC8AAAAiCAIAAABA2xclAAAAAXNSR0IArs4c6QAAAAlwSFlzAAASdAAAEnQB3mYfeAAAAjJJREFUWEftVztywjAQNTmLQ5HhBPIJGBoq2nR2GRq6lOlo7DIcgYoG+wY+AUOBdBcirT5eWZ84uCEz3gaQ19LT231PYna/35OniZenQSKATGjC5Zi4mbh5RKxO3zDWFFmWzVDwn0XRMDk9q6xnOA99L5oImKaAzKxSU6JU7n4maJkT/ojkJaVykNalGOGR1zjPM2il42y8gvhe52p5UqpVTEaCoMglnIkoALKG5ZAnl+N3s204Bgzfdh+OrhSr3rctzP+97JGcfnzq3QzohXS1UcR5k1n1deAoJKT2SntJErgC7HLXp1kVMMyN/wU9CswJmtWCvUJIbprTAT4X83TA9h9PYedjm+Rrzv5yDewcTla7Axp2u8g2EHkPB6gtKqYOTAAOoKFX0TLjgjV7vu9oNHvemmbHr2/QXzY7QsY+FUfrb95wVo9IG1oFPfcIc9ypiedGyvUyBL2Je0GrD7Ej0KTzxbgqibfT5U5T7JtMKXuHG1PDudyMKWN3jDmoVbmI+8Utwb9rYyxQKdVQCQI5niw8A4jJdXltO+3xLNkBNJoyMzoKizgUbaEDGFJaZZJLKNvRC8sujsP53Ugweu2k3Rgom2xWPmdVZVFwlKb0WdRu985dQNI8NDxgwOgDNq8VpOCge0IN9wlxoaj1Uf/nG4U8X7vzjmrhk4BEOmPgCd2NQt9ncmKfwYRH3gEMGx9iT6FxLMhG5E41m/5rBntw3MkwtLWH5k1owkxN3PwXbn4AokozxAN9UY0AAAAASUVORK5CYII=) = มูลค่าเทียบเท่าสินทรัพย์ในงบดุล **CCFi** = ค่าแปลงสภาพสําหรับวิธี OEM (เอกสารแนบ 4 ตารางที่ 1และ 2) 5.5.3 ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลของคู่สัญญาแต่ละรายโดยหายอดรวมของมูลค่าเทียบเท่าสินทรัพย์ในงบดุลกรณีที่ไม่มี Netting agreement และกรณีที่มี Netting agreement ที่ตํานวมได้ตามข้อ 5.5.2 ตามสูตรการคํานวณต่อไปนี้ CEAของคู่สัญญาแต่ละราย = CEAกรณีที่ไม่มี Netting agreement + CEAกรณีที่มี Netting agreement โดย CEA = มูลค่าเทียบเท่าสินทรัพย์ในงบดุล 5.6 Current exposure method วิธี CEM) 5.6.1 โดยปกติหากมีการลงนามใน Netting agreement กับคู่สัญญารายใดสัญญาอนุพันธ์ทุกสัญญาที่ทํากับคู่สัญญารายดังกล่าวก็จะถูกนํามาหักกลบลบหนี้เพื่อชําระราคาเป็นยอดเคียวในกรณีที่มีฝ่ายใดฝ่ายหนึ่งผิดสัญญา ซึ่งในกรณีเช่นนี้ให้ใช้วิธี CEM กรณีที่มี Netting ในการคํานวณมูลค่าเทียบเท่าสินทรัพย์ในงบดุลของรายการสัญญาอนุพันธ์ดังกล่าว อย่างไรก็ดีมีบางกรณีที่แม้ลงนามใน Netting agreement แล้ว แต่มีสัญญาบางส่วนที่คู่สัญญาทั้ง 2 ฝ่ายตกลงกันที่จะไม่รวมอยู่ใน Netting agreement ในกรณีเช่นนี้ ให้ธนาคารพาณิชย์จําแนกสัญญาอนุพันธ์นอกตลาดที่ทํากับคู่สัญญาแต่ละรายออกเป็นสองกรณี ได้แก่ (1) กรณีที่ไม่มี Netting agreement และ (2) กรณีที่มี Netting agreement 5.6.2 ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลแต่ละกรณีโดยมีขั้นตอนการคํานวณดังต่อไปนี้ (1) กรณีที่ไม่มี Netting agreement (1.1) ให้ธนาคารพาณิชย์คํานวณผลรวมด้านกําไรที่ได้จากการวัดมูลค่ายุติธรรมในปัจจุบัน (Gross replacement cost : RC Gross) ของสัญญาอนุพันธ์นอกตลาดที่ธนาคารพาณิชย์ทํากับคู่สัญญา ตามสูตรการคํานวณต่อไปนี้ โดย RC Gross = ผลรวมด้านกําไรที่ได้จากการวัดมูลค่ายุติธรรมในปัจจุบัน RC j = มูลค่าที่ได้จากการวัดมูลค่ายุติธรรมในปัจจุบันที่มีค่าเป็นบวก (1.2) ให้ธนาคารพาณิชย์คํานวณผลรวมของมูลค่าความเสี่ยงที่คาดว่าจะเกิดขึ้นในอนาคต (Gross add-ons: A Gross) โดยหายอดรวมของผลคูณของจํานวนเงินตามสัญญา (Notional amount) ของสัญญาอนุพันธ์นอกตลาดที่ทํากับคู่สัญญาแต่ละรายกับค่าแปลงสภาพที่เกี่ยวข้องตามที่ธนาคารแห่งประเทศไทยกําหนดในเอกสารแนบ 4 ตารางที่ 3 และ 4 ตามสูตรการคํานวณต่อไปนี้ โดย A Gross = ผลรวมของมูลค่าความเสี่ยงที่คาดว่าจะเกิดขึ้นในอนาคต (กรณีที่ไม่มี Netting agreement) CCF j = ค่าแปลงสภาพสําหรับวิธี CEM (เอกสารแนบ 4 ตารางที่ 3 และ 4) (1.3) ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลโดยหายอดรวมของมูลค่าผลรวมด้านกําไรที่ได้จากการวัดมูลค่ายุติธรรม (RC Gross) ที่คํานวณ ได้ตามข้อ (1.1) และผลรวมของมูลค่าความเสี่ยงที่คาดว่าจะเกิดขึ้นในอนาคต (A Gross)ที่คํานวณได้ตามข้อ (1.2) ตามสูตรการคํานวณต่อไปนี้CEAกรณีที่ไม่มี Netting agreement = RC Gross + A Gross โดย CEA = มูลค่าเทียบเท่าสินทรัพย์ในงบดุล RC Gross = ผลรวมด้านกําไรที่ได้จากการวัดมูลค่ายุติธรรมในปัจจุบัน A Gross = ผลรวมของมูลค่าความเสี่ยงที่คาดว่าจะเกิดขึ้นในอนาคต (กรณีที่ไม่มี Netting agreement) (2) กรณีที่มี Netting agreement ในแต่ละ Netting set หรือกลุ่มสัญญาอนุพันธ์นอกตลาดที่อยู่ภายใต้Netting agreement เดียวกัน ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลสําหรับกลุ่มสัญญาอนุพันธ์นอกตลาด ดังนี้ (2.1) ให้ธนาคารพาณิชย์คํานวณผลรวมสุทธิที่ได้จากการวัดมูลค่ายุติธรรมในปัจจุบัน (Net replacement cost: RC.) ของสัญญาอนุพันธ์นอกตลาดที่ ธนาคารพาณิชย์ทํากับคู่สัญญาแต่ละราย โดยหายอดรวมสุทธิของกําไรและขาดทุนที่ได้จากการวัดมูลค่ายุติธรรมของทุกสัญญาที่อยู่ภายใต้ Netting agreement เดียวกัน ตามสูตรการคํานวณต่อไปนี้โดย RC Net = ผลรวมสุทธิที่ได้จากการวัดมูลค่ายุติธรรมในปัจจุบัน ทั้งนี้กรณีที่ RC Net มีค่าเป็นบวก ให้ธนาคารพาณิชย์ใช้ค่าที่คํานวณได้ดังกล่าว และกรณีที่ RC Net มีค่าเป็นศูนย์หรือลบ ให้ธนาคารพาณิชย์ใช้ค่าศูนย์แทน RC i = มูลค่าสุทธิที่ได้จากการวัดมูลค่ายุติธรรมในปัจจุบัน (2.2) ให้ธนาคารพาณิชย์คํานวณหาค่า Net to gross ratio (NGR) ซึ่งเท่ากับอัตราส่วนระหว่าง RC Net และ RC Gross (หรือ RC Net / RC Gross) โดยธนาคารพาณิชย์สามารถเลือกคํานวณ NGR ได้ 2 วิธี ได้แก่ วิธีการคํานวณค่า NGR สําหรับคู่สัญญาแต่ละราย (Individual approach) และวิธีการคํานวณค่า NGR สําหรับคู่สัญญาทุกราย (Aggregate approach) ซึ่งเมื่อธนาคารพาณิชย์เลือกใช้วิธีใดแล้วให้ใช้วิธีนั้นอย่างสม่ําเสมอ ดังนี้ (2.2.1) วิธีการคํานวณค่า NGR สําหรับคู่สัญญาแต่ละราย (Individual approach) ให้ธนาคารพาณิชย์ใช้ค่า RC Net และ RC Gross ที่คํานวณจากสัญญาอนุพันธ์นอกตลาดทุกสัญญาที่มี Netting agreement เดียวกับที่ธนาคารพาณิชย์ทํากับคู่สัญญารายนั้น ๆ (2.2.2) วิธีการคํานวณค่า NGR สําหรับคู่สัญญาทุกราย (Aggregate approach) ให้ธนาคารพาณิชย์ใช้ค่า RC Net และ RC Gross ที่คํานวณจากผลรวมของ RC Net และ RC Gross ตามวิธี Individual approach ของคู่สัญญาทุกรายที่ธนาคารพาณิชย์มี Netting agreement โดยธนาคารพาณิชย์จะต้องใช้ค่า NGR ที่คํานวณได้ตามวิธีการนี้ในการคํานวณ A Net สําหรับคู่สัญญาทุกราย (2.3) ให้ธนาคารพาณิชย์คํานวณผลรวมของมูลค่าความเสี่ยงที่คาดว่าจะเกิดขึ้นในอนาคต (Net add-ons; A Net ) ของสัญญาอนุพันธ์นอกตลาดทุกสัญญาที่อยู่ภายใต้ Netting agreement เดียวกัน ตามสูตรการคํานวณต่อไปนี้A Net = 0.4 X A Gross + 0.6 X NGR X A Gross โดย A Net = ผลรวมของมูลค่าความเสี่ยงที่คาดว่าจะเกิดขึ้นในอนาคต (กรณีที่มี Netting agreement) NGR = RC Net/RC Gross A Gross = ผลรวมของมูลค่าความเสี่ยงที่คาดว่าจะเกิดขึ้นในอนาคตโดยถือเสมือนไม่มี Netting agreement ซึ่งคํานวณตามวิธีการในข้อ (1.2) (2.4) ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลโดยหายอดรวมของมูลค่าผลรวมสุทธิที่ได้จากการวัดมูลค่ายุติธรรมในปัจจุบัน (RC Net) ที่คํานวณ ได้ตามข้อ (2.1) และผลรวมของมูลค่าความเสี่ยงที่คาดว่าจะเกิดขึ้นในอนาคต (A Net) ที่คํานวณได้ตามข้อ (2.3) ตามสูตรการคํานวณต่อไปนี้CEAกรณีที่มี Netting agreement = RC Net + A Net โดย A Net = ผลรวมของมูลค่าความเสี่ยงที่คาดว่าจะเกิดขึ้นในอนาคต (กรณีที่มี Netting agreement) RC Net = ผลรวมสุทธิที่ได้จากการวัดมูลค่ายุติธรรมในปัจจุบัน ทั้งนี้ กรณีที่ธนาคารพาณิชย์และคู่สัญญามี Netting agreement มากกว่า 1 สัญญา (หรือมีมากกว่า 1 Netting sets) ให้ธนาคารพาณิชย์คํานวณมูลค่าเทียบเท่าสินทรัพย์ในงบดุลของแต่ละ Netting set แล้วนําค่าดังกล่าวมารวมกันเพื่อให้ได้มูลค่าเทียบเท่าสินทรัพย์ในงบดุลรวม 5.6.3 ให้ธนาคารพาณิชย์คํานวณผลรวมของมูลค่าเทียบเท่าสินทรัพย์ในงบดุลของคู่สัญญาแต่ละราย โดยหายอดรวมของมูลค่าเทียบเท่าสินทรัพย์ในงบดุลกรณีที่ ไม่มี Netting agreement ที่คํานวณได้ตามข้อ 5.6.2 (1) และกรณีที่มี Netting agreement ที่คํานวณได้ตามข้อ 5.6.2 (2) ตามสูตรการคํานวณต่อไปนี้ CEAของคู่สัญญาแต่ละราย = CEAกรณีที่ไม่มี Netting Agreement+ CEAกรณีที่มี Netting Agreementโดย CEA = มูลค่าเทียบเท่าสินทรัพย์ในงบดุล 5.7 การคํานวณมูลค่าเทียบเท่าสินทรัพย์ในงบดุลกรณีการหักกลบลบกันของสัญญา (กรณี Offsetting) กรณีที่ธนาคารพาณิชย์และคู่สัญญาทําสัญญาซื้อหรือขายเงินตราต่างประเทศล่วงหน้า (Foreign exchange forward contracts) หรือสัญญาอื่นที่มีลักษณะคล้ายคลึงกัน ซึ่งมีจํานวนเงินตามสัญญา (Notional amount) เท่ากับกระแสเงินสดที่ต้องรับและจ่ายกันจริง ทั้งด้านซื้อและด้านขาย และได้ทําสัญญาที่ชําระให้สามารถหักกลบลบหนี้ได้ตามกฎหมาย ธนาคารพาณิชย์สามารถนําสัญญาที่เป็นรายการตรงกันข้ามกัน มีวันครบกําหนดวันเดียวกัน (Same maturity date) และสกุลเงินเดียวกัน (Same currency pair) มาหักกลบลบกัน ได้ (Offset) โดยมีวิธีการคํานวณดังต่อไปนี้ 5.7.1 กรณีที่ธนาคารพาณิชย์ใช้วิธี OEM (1) ให้ธนาคารพาณิชย์คูณจํานวนเงินตามสัญญา (Notional amount) ทั้งด้านซื้อและด้านขายที่ครบกําหนดวันเดียวกัน ด้วยค่าแปลงสภาพที่เกี่ยวข้องตามที่ธนาคารแห่งประเทศไทยกําหนด (รายละเอียดปรากฏตามเอกสารแนบ 4 ตารางที่ 1 และ 2) (2) ให้ธนาคารพาณิชย์นําค่าที่คํานวณได้ตามข้อ (1) มาหักกลบลบกันและให้นับส่วนต่างที่คํานวณได้เป็นมูลค่าเทียบเท่าสินทรัพย์ในงบดุลของคู่สัญญารายนั้น 5.7.2 กรณีที่ธนาคารพาณิชย์ใช้วิธี CEM (1) การคํานวณค่า RC Gross และ ค่า RC Net (1.1) ให้ธนาคารพาณิชย์นํามูลค่ายุติธรรมของสัญญาที่สามารถหักกลบลบกันได้มาหักกลบกัน (1.2) ให้ธนาคารพาณิชย์นําค่าส่วนต่างที่คํานวณได้ตามข้อ (1.1) ไปคํานวณรวมกับค่า RC Gross และ RC Net ของสัญญาอื่น ๆ ที่เหลือเพื่อให้ได้ยอดรวมของ RC Gross และ RC Net ของทุกสัญญาที่ทํากับคู่สัญญารายนั้น (2) การคํานวณค่า RC Gross และ ค่า A Net (2.1) ให้ธนาคารพาณิชย์คูณจํานวนเงินตามสัญญา (Notional amount) ทั้งด้านซื้อและด้านขายที่ครบกําหนดวันเดียวกันด้วยค่าแปลงสภาพที่เกี่ยวข้องตามที่ธนาคารแห่งประเทศไทยกําหนดไว้ (รายละเอียดปรากฏตามเอกสารแนบ 4 ตารางที่ 3 และ 4) (2.2) ให้ธนาคารพาณิชย์นําผลคูณที่คํานวณได้ตามข้อ (2.1) มาหักกลบกัน โดยส่วนต่างที่ได้คือ A Gross ของสัญญาที่หักกลบลบกันได้ แล้วให้นําค่า A Gross ที่ได้นี้ไปรวมกับค่า A Gross ของสัญญาอื่น ๆ ที่เหลือทั้งหมดเพื่อให้ได้ยอดรวมของค่า A Gross ของคู่สัญญารายนั้น (2.3) ให้ธนาคารพาณิชย์คํานวณค่า 4M. ตามวิธีการที่กําหนดไว้ในข้อ 5.6.2 (2)อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 31 ธันวาคม 2551 เป็นต้นไปผู้มีอํานาจลงนาม - ประกาศ ณ วันที่ 27 พฤศจิกายน 2551 (นางธาริษา วัฒนเกส)ผู้ว่าการธนาคารแห่งประเทศไทย